《因误用邮符入滇议调父老拥道泣留不得行为赋二律 其二》
明代·何龙祯

一奉严纶返故林，无如苍赤系情深。相依未许歌骊曲，对镜惟情投辖音。

宦迹去来原自古，滇云惨淡独伤今。独怜南国甘棠意，愧我莫酬物望心。

作者简介：何龙祯，字卜熙，号胜虚。新会人。明神宗万历四十一年（一六一三）进士。初授镇江府儒学教授，转学正。寻转工部虞衡清吏司员外郎，出守赣州、凤翔两府知府，累升云南按察司副使兵巡洱海道，寻升太仆寺少卿。清顾嗣协《冈州遗稿》卷五有传。